Bugun britaniyalik taniqli rok ijrochisi Devid Boui 69 yoshida olamdan o‘tdi. Bu haqda artistning Facebook’dagi rasmiy sahifasi orqali xabar qilindi. “Devid Boui 18 oy mobaynida saratonga qarshi mardonavor kurashib, bugun oilasining davrasida olamdan o‘tdi”, - deyiladi xabarnoma matnida.  2016 yilning 8 yanvar kuni Bouining Blackstar nomli yangi albomi chiqqan edi. Tanqidchilar uni san’atkor ijodidagi eng qiziqarli va ekstremal albomlardan biri deb baholadi.